**Decizia etapei de încadrare**

**Nr. din 2019**

**DRAFT**

Ca urmare a solicitării adresată de **PRIMARIA MUNICIPIULUI ORSOVA** cu sediul în mun. Orsova, str.1Decembrie 1918 nr.20, județul Mehedinți, înregistrată la Agenția pentru Protecția Mediului Mehedinți cu nr.15742/06.11.2019, privind modificarile aduse proiectului „***” Inchidere groapa deseuri menajere”* pentru care s-a emis Acordul de Mediu nr. 1/31.01.2018,**  în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenția pentru Protecția Mediului Mehedinți** in calitate de autoritate competenta pentru derularea procedurii de revizuire a Acordului de Mediu nr.1/31.01.2018

**decide**,

ca urmare:

* a analizarii modificarilor aduse la proiect
* a consultărilor desfășurate în cadrul ședinței Comisiei de analiză tehnică din data de 14.11.2019,
* a consultarii publicului interesat

că proiectul ***” Inchidere groapa deseuri menajere”*,** propus a fi amplasat în județul Mehedinți, mun. Orsova, intravilan – zona Poiana Stelei – Groapa de gunoi, pct din izlaz si extravilan – din Izlaz,

***nu se supune evaluării impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:

Modificarile aduse la proiect, necesare realizarii lucrarilor de inchidere si a obtinerii de fonduri nerambursabile din partea Administratiei Fondului de Mediu se incadreaza in Anexa nr. 2 la pct.13.a) *„Orice modificari sau extinderi, altele decat cele prevazute la pct. 24 din anexa nr. 1, ale proiectelor prevazute in anexa nr. 1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”*

Lucrarile propuse in cadrul proiectului, prin analizacriteriilor de selecție pentru stabilirea evaluării impactului asupra mediului din Anexa nr. 3 a Legii nr.292/2018 privind evaluarea impactului anumitor proiecte publice și private asupra mediului, nu sunt de natura a genera un impact semnificativ asupra mediului

Prezenta Deciziei de incadrare devine Anexa la Acordul de Mediu nr. 1/31.01.2018

1. **Caracteristicile proiectului**
   1. **Dimensiunea și concepția întregului proiect**

Pentru proiectul ***” Inchidere groapa deseuri menajere”*** APM MH a parcurs procedura de evaluare a impactului asupra mediului, cu integrarea cerintelor specifice evaluarii adecvate, a efectelor potentiale ale asupra ariilor naturale protejate de interes comunitar si a emis Acordul de Mediu nr.1/31.01.2018

**Modificarile aduse proiectului sunt urmatoarele**:

* ***Marirea suprafetei de teren aferenta lucrarilor de inchidere a gropii de gunoi de la 4500 mp la 8131 mp.*** ***In vederea obtinerii finantarii pentru implementarea proiectului, s-a impus reactualizarea studiului de fazabilitatea si a masuratorilor topografice, avand ca rezultat includerea suprafetei suplimentare de 3631 mp. Imobilele inscrise in Cartea Funciara nr.51420 in suprafata de 4500 mp si in cartea Funciara 53564 in suprafata de 3631 mp, in suprafata totala de 8131 mp, sunt situate in intravilanul mun. Orsova, UTR 4 subzona L1a, respectiv in extravilanul mun. Orsova, cf Certificatului de Urbanism nr. 114/24.09.2019 emis de Primaria Mun. Orsova***
* ***Construirea unui Zid de sprijin la baza gropii de gunoi, in partea nordica, pentru a realiza panta de inchidere de 1:3 ( 33%) cf. Normativului tehnic pentru depozitarea deseurilor, pct 3.7.4 Nivelarera depozitelor***

***Solutia de inchidere a gropii de gunoi propusa in noul proiect este aceeasi ca si cea propusa, analizata si reglementata prin Acordul de Mediu nr.1/31.01.2018***

**Lucrarile de constructie a zidului de sprijin** presupun constructia zidului la baza gropii de gunoi in partea nordica, pe firul ogasului paraului Crivita, necadastrat, incepind din partea dreapta, pentru a stabiliza masa corpului de deseuri menajere si a realiza o panta de 30%

Zidul de sprijin va avea inaltimea maxima de 5 m pe toata lungimea gropii de deseuri din partea sudica a firului ogasului Crivitei, acesta pornind din taluzul natural din partea dreapta, continua pe marginea firului ogasului pana la taluzul natural din partea stanga.

Intre zidul de sustinere si firului ogasului se lasa cel putin un metru. Grosimea si adancimea fundatiei se vor determina pe baza calculelor de specialitate, cf. studiului geotehnic.

**Camin recoltare levigat si teava de colectare levigat:**

In partea nord-vestica a gropii de deseuri, in partea din aval pe unde se strange levigatul din groapa, se executa un camin din beton cu latura de un metru pe partea dinspre groapa a zidului, legat de zid si pe toata inaltimea zidului unde se aduna levigatul din groapa deseuri. In partea de jos a caminului se monteaza o teava φ=110mm cu gauri dispuse pe toata lungimea tubului de φ=10mm la baza zidului de beton pe o lungime de 76 m care permite patrunderea levigatului in interior si il depoziteza in camin.

Lucrarile de inchidere a gropii de deseuri, care se refera la lucrarile de realizare a stratelor de protectie si impermeabilizare a lor (strat suport, strat de colectarea gazelor de depozit, strat de impermeabilizare cu geocompozit bentonitic, strat de drenaj pentru apa din precipitatii, strat separator din geotextil permeabil, strat de recultivare), precum si la lucrarile de evacuare a apelor pluviale – rigole perimetrale, lucrari de imprejmuire, lucrari de executie a forajelor hidrochimice, lucrari de control a stabilitatii depozitului – borne topografice, sunt aceleasi cu cele descrise in Acordul de Mediu nr. 1/31.01.2018.

Estimarea lucrarilor este de 12 luni dupa care depozitul intra intr-o perioada de urmarire si monitorizare de 30 de ani, perioada in care se fac doar lucrari de intretinere a suprafetei ecologizate .

* 1. **Cumularea cu alte proiecte :**

**I**n cf cu Certificatul de urbanism nr. 114/24.09.2019, terenul in suprafata de 8131 mp necesar lucrarilor de inchidere a gropii de gunoi Orsova este situat in UTR 4 subzona L1a – zona de locuinte individuale si functiuni complementare.

Desi exista posibilitatea ca alte proiecte de constructii civile sa fie desfasurate concomitent cu proiectul propus, impactul cumulativ generat de potentialele sursele de zgomot, vibratii sau emisii de praf, este nesemnificativ.

* 1. **Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale în perioada de execuție a lucrărilor (prin ocuparea suprafețelor de teren necesare executarii zidului de sprijin si realizarii lucrarilor de inchidere si ecologizare).

Resursele naturale folosite în construcție sunt materialele tradiționale pentru tipul de construcții civile realizate cu structură portantă din beton armat, apa și energia electrică.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

Se vor respecta conditiile si masurile impuse in Acordul de Mediu nr.1/31.01.2018 privind gestiunea deseurilor rezultate in urma lucrarilor necesare inchiderii gropii de gunoi.

In plus ***deșeuri din construcții*** rezultate in urma executarii zidului de sprijin: pământ și piatră rezultată din excavații (17 05 04), deșeuri metalice (17 04 05), resturi de beton (17 01 01), lemn (17 02 01); fracțiunile reciclabile se vor valorifica prin unitățile autorizate;.

* 1. **Poluarea și alte efecte negative**

***Factor de mediu apă***

Din punct de vedere al impactului asupra corpurilor de apa, modificarile aduse proiectului nu vor avea un impact semnificativ, cf.adresei A.N.A.R. A.B.A. Banat nr.15978/08.11.2019 inregistrata la APM MH cu nr.15919/08.11.2019

***Factor de mediu aer***

In perioada de executie a obiectivului , modificarile aduse proiectului nu implica alte tehnologii de constructie si nu sunt generate alte tipuri de poluanti emisi in aer, comparativ cu sursele de poluare identificate la data emiterii acordului de mediu.

Pentru modificarile aduse proiectului nu este necesara alta organizare de santier fata de cea descrisa in Acordul de Mediu

Ținând cont de anvergura investiției, condițiile de dispersie din zonă, se apreciază că nu vor exista influențe majore, cuantificabile, în ceea ce privește calitatea aerului în zonă.

***Zgomot și vibrații***

În faza de execuție, sursele de zgomot și vibrații sunt produse atât de acțiunile propriu-zise de amenajare, cât și de traficul auto din zona de lucru.

Aceste activități au un caracter discontinuu, fiind limitate, în general, numai pe perioada zilei. Se vor respecta zilele de odihnă legale și intervalul orelor de lucru permis în timpul zilei.

Modificarile aduse proiectului nu vor conduce la schimbari in estimarile privind nivelul de zgomot fata de proiectul initial.

***Factor de mediu sol/subsol***

Modificarile aduse proiectului prin marirea suprafetei cadastrate si executarea constructiilor civile necesare realizarii lucrarilor de ecologizare si inchidere a gropii de gunoi nu sunt in masura a aduce schimbari in estimarea nivelului de poluare a solului si subsolului , fata de proiectul initial

Solutia tehnica de inchidere propusa in noul proiect este aceeasi cu cea propusa in proiectul initial pentru care s-a emis Acordul de Mediu nr. 1/2018

***Factor de mediu biodiversitate***

Proiectul este dispus in Parcul Natural Portile de Fier. In acelasi timp este dispus in situl Natura 2000 ROSPA0080 Muntii Almajului – Locvei, ROSPA0026 Cursul Dunării - Baziaş - de Fier si situl Natura 2000 ROSCI0206 *Porţile de Fier*.

Proiectul a fost avizat de catre administratia Parcului Natural Portile de Fier.

Pe perioada de implementare a proiectului, fiind lucrări limitate în timp și într-o zonă antropizată, nu se prognozează un impact negativ asupra calității biodiversității din zonă.

Pe perioada de funcționare a obiectivului nu se vor înregistra presiuni suplimentare asupra factorului de mediu biodiversitate față de situația prezentă.

***Peisajul***

Prin modificarile aduse proiectului initial peisajul nu va fi afectat.

Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

Lucrările de amenajare ale obiectivului se vor desfășura cu respectarea legislației în vigoare.

**1.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**1.7 Riscurile pentru sănătatea umană**

Realizarea modificarilor aduse proiectului nu necesita utilizarea de noi substante sau preparate chimice periculoase, nu genereaza alte tipuri de emisii sau de deseuri comparativ cu cele prezentate in Raportul privind impactul asupra mediului care a stat la baza emiterii acordului de mediu.

Prin masurile constructive adoptate, respectarea tehnologiei de executie si de exploatare se va reduce impactul asupra populatiei si sanatatii umane.

**2. Amplasarea proiectului**

Din punct de vedere administrativ, perimetrul lucrării “Inchidere groapa deseuri menajere”*,*este amplasat în raza de administrare a U.A.T. Orsova, judeţul Megedinti.

Terenul in suprafata de 8131mp, identificat prin CF nr.51420 ( nr vechi de CF nr. 493/N, nr cad. 520) si CF nr. 53564, este situat in intravilan zona Poiana Stelei – punctul din Izlaz si extravilan – din Izlaz, pe malul drept al paraului Crivita, necadastrat, afluent al paraului Eselnita .

Perimetrul lucrării este amplasat în zona nord-vestica a municipiului Orsova.

Accesul în zona proiectului se poate face din DN 57, pe un drum lateral.

**2.1 Utilizarea actuală și aprobată a terenurilor**

In cf. cu Certificatul de urbanism nr. 114/24.09.2019 folosinta actuala a terenului este de teren neproductiv si fanete, fiind in proprietatea UAT Orsova. Destinatia terenului, conform PUG aprobat prin HCL Orsova nr.76/27.07.2017, este de zona de locuinte individuale si functiuni complementare.

**2.2 Bogăția, disponibilitatea, calitatea și capacitatea de regenerare relativa a resurselor naturale, inclusiv solul, terenurile, apa și biodiversitatea, din zonă și din subteranul acesteia**

Amplasamentul proiectului se gaseste in aria protejata Parcul Natural Portile de Fier si in siturile Natura 2000 ROSPA0080 Muntii Almajului – Locvei, ROSPA0026 Cursul Dunării - Baziaş - de Fier si ROSCI0206 *Porţile de Fier*, fiind situat partial in zona de dezvoltare durabila si partial in zona de management durabil, potrivit zonarii interne din Planul de management al Parcului Natural Portile de Fier.

Proiectul este amplasat in bazinul hidrografic Dunare, pe malul paraului Crivita.

Modificarile aduse proiectului initial nu sunt in masura a influenta starea corpurilor de apa si nici a habitatelor, a florei si faunei salbatice pentru care a fost declarata aria protejata.

**2.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, internațional
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice – amplasamentul este situat partial in zona de dezvoltare durabila si partial in zona de management durabil, potrivit zonarii interne din Planul de management al Parcului Natural Portile de Fier, pt. care s-a obtinut Avizul favorabil nr.1925/16.10.2019
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică . In imediata vecinatate a proiectului sunt locuinte sezoniere dar nu sunt monumente istorice si de arhitectura sau zone de interes national .
    7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    8. Zonele cu o densitate mare a populației: ***nu este cazul****.* Aglomerarile cu densitate mare a populatie sunt la distanta de peste 1km de amplasamentul; gropii de gunoi.
    9. Peisaje și situri importante din punct de vedere istoric, cultural sau arheologic: ***nu este cazul.***

**3.Tipurile și caracteristicile impactului potential**

**3.1.Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes comunitar

Se apreciază că populația nu va fi afectată în mod negativ din punct de vedere al calității mediului de lucrarile propuse, în schimb va beneficia de avantajele inchiderii gropii de gunoi si a ecologiarii terenurilor invecinate

Beneficiarul va avea constant în vedere măsuri pentru evitarea/reducerea potențialelor efecte negative asupra mediului.

**3.2.Natura impactului**

Modificarile aduse la proiect nu genereaza un impact suplimentar fata de cel evaluat prin Acordul de mediu nr.1/2018

**3.3. Natura transfrontieră a impactului**

Proiectul initial precum si modificarile aduse, nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere al lucrarilor de inchidre, cât și din punct de vedere al activitatilor de monitorizare post inchidere pe perioada de 30 de ani , vor fi reduse și nu vor avea o influență semnificativă asupra factorilor de mediu din zonă.

* 1. **. Probabilitatea impactului**

Posibilitatea de apariție a unui impact semnificativ asupra factorilor de mediu, este redusă. Toate utilajele și echipamentele folosite la realizarea investiției vor avea un grad ridicat de performanță si vor îndeplini cerințele de mediu aferente.

**3.6**. **Debutul, durata, frecvenţa şi reversibilitatea impactului**

În perioada de execuție a lucrarilor de inchidere a gropii de gunoi, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului, generarea de zgomot și vibrații, peisajului, va fi local, pe perioada determinată si reversibil.

Ulterior finalizării lucrărilor de inchidereva urma perioada de urmarire post inchidere.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

**3.7**. **Cumularea impactului cu impactul altor proiecte existente şi/sau aprobate**

Nu este cazul.

**3.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect.

Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

**II. Motivele pe baza cărora s-a stabilit necesitatea neefectuarii evaluării adecvate:**

Pentru proectul initial a fost parcursa procedura de evaluare adecvata.

Pentru modificarile survenite in proiect si mentionate la punctul 1.1. nu a fost necesara declansarea procedurii de evaluare adecvata, fiind obtinut Avizul favorabil nr. 1925/16.10.2019 din partea Regiei Nationale a Padurilor- ROMSILVA Administrarea Parcului Natural Portile de Fier, ca urmare a :

* Verificarii amplasamentului de catre Comisia de Analiza si Verificare a Parcului Natural Portile deFier
* Corelarii cu prevederile planului de management si ale regulamentului ariei naturale protejate aprobate prin HG nr.1048/13.12.2013
* Hotararii nr.136/15.10.2019 a Consiliului Stiintific al Parcului Natural Portile de Fier

Motivele care au stat la baza deciziei de emitere a Avizului Favorabil sunt:

* Investitia respecta prevederile legale ale art.22. din OUG nr. 57 /2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,
* Investitia respecta prevederile Planului de management si regulamentul Parcului Natural Portile de Fier

1. **Motivele pe baza cărora s-a stabilit necesitatea neefectuarii evaluării impactului asupra corpurilor de apă:**

Conform adresei nr.15978/08.11.2019 emisa de ABA Banat si inregistratat la APM MH cu nr.15919/08.11.2019, lucrarile propuse a se realiza „ *nu vor avea un impact semnificativ asupra corpurilor de apa, drept urmare nu este necesara elaborarea SEICA*”

Conform adresei nr.15988/13.11.2019 emisa de ABA Banat si inregistratat la APM MH cu nr.16091/13.11.2019 pentru acest proiect este necesara reglementarea din punct de vedere al gospodaririi apelor

1. **Condițiile de realizare a proiectului** i:

Lucrările se vor desfăşura pe amplasamentul cadastrat al UAT Orsova respectându-se următoarele prevederi:

* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Se vor respecta măsurile și condițiile impuse în avizul administrației Parcului natural Portile de Fier;***
* ***Beneficiarul răspunde de realizarea corectă a lucrărilor propuse, prezentate în Memoriul de prezentare;***
* Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului.
* Se vor respecta masurile de reducere a impactului mentionate in acordul de mediu
* Organizarea de santier se va amplasa in locatia prevazuta in acordul de mediu.
* Este oblkigatorie marcarea limitelor amplasamentului in vederea respectarii perimetrului afferent lucrarilor de inchidere a gropii de gunoi

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Dragoș Nicolae TARNIȚĂ

**Șef Serviciu A.A.A., Șef Birou C.F.M.**

Marilena FAIER Liviu CĂPRESCU

Magda DUMBRĂVEANU